La ciutadania podrà consultar les llistes electorals del 10 al 17 d'abril
05 d’abril 2023

![](/media/tylfdfea/img_6386_c.jpg?width=850&height=566.6666666666666)

L'alcalde de Sagunt, Darío Moreno, ha dictat un bàndol, amb data de 4 d'abril, en el qual informa la ciutadania de la possibilitat de consultar les llistes electorals en el municipi de Sagunt de cara a les pròximes eleccions locals i autonòmiques, que se celebraran el 28 de maig de 2023.

En aplicació de l'article 39.2 de la Llei orgànica 5/1985, de 19 de juny, del Règim Electoral General, l'Ajuntament de Sagunt mantindrà un servei de consulta de les llistes electorals vigents del dia 10 al 17 d'abril de 2023, tots dos inclusivament. Les consultes es podran realitzar a Sagunt, en l'edifici administratiu Camí Reial els dies laborables en horari d'oficines del SAIC i en el Palau Municipal, els dies 10, 15, 16 i 17 d'abril, de 9 a 13 hores; i en Port de Sagunt, en la Tinença d'Alcaldia, els dies laborables en horari d'oficines del SAIC i els dies 10, 15, 16 i 17 d'abril de 9 a 13 hores.

![](/media/zafk2j4d/img_3086_c.jpg?width=850&height=566.6666666666666)

El bàndol recorda a tota la ciutadania que podrà consultar les seues dades d'inscripció en el Cens Electoral, la consulta podrà realitzar-se mitjançant el Servei web implementat en el Portal Web Municipal: [https://aytosagunto.es/es/ayuntamiento/administracion/consulta-censo-electoral/](https://aytosagunto.es/es/ayuntamiento/administracion/consulta-censo-electoral/). Igualment, a través de la pàgina web www.ine.es, apartat Oficina del Cens electoral-Consulta de dades d'Inscripció, utilitzant el seu certificat de signatura electrònica.

![](/media/apwjcirb/2021-03-11-edificio-administrativo-ayto-cami-reial-02_c.jpg?width=566.6666666666666&height=850)

*   [](http://www.facebook.com/sharer.php?u=https://aytosagunto.es/va/actualitat/la-ciutadania-podra-consultar-les-llistes-electorals-del-10-al-17-d-abril/ "Facebook")
*   [](http://twitter.com/share?url=https://aytosagunto.es/va/actualitat/la-ciutadania-podra-consultar-les-llistes-electorals-del-10-al-17-d-abril/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-ciutadania-podra-consultar-les-llistes-electorals-del-10-al-17-d-abril/ "Linked In")
*   [](mailto:?body=https://aytosagunto.es/va/actualitat/la-ciutadania-podra-consultar-les-llistes-electorals-del-10-al-17-d-abril/)